
Šta je uslov da bi kefaret (iskup) za zakletvu bio obavezujući?


* 
* 
* 
* 
* 
* 
* 

 

Šta je uslov da bi kefaret (iskup) za zakletvu bio obavezujući?
===============================================================

 

Da bi kefaret za zakletvu bio obavezujući, uslov su sljedeće stvari:


1- da zakletva bude Allahom, dž. š., ili nekim od Njegovih imena ili svojstava,


2- da je čovjek namjeravao zakletvu (imao namjeru da se zakune), jer, Allah, dž. š., kaže: “Allah vas neće kazniti ako se nanamjerno zakunete”, (Al-Baqara,225) kao kada bi čovjek, recimo, rekao svome sinu: „Allaha mi, ako to ne uradiš, glavu ću ti odsjeći“, jer on ne misli svome sinu baš odsjeći glavu, nego ga time želi upozoriti na strogoću i ozbiljnost svojih riječi.


3- da ta zakletva bude za nešto što slijedi, a ne za nešto što je već bilo, kao recimo: „Tako mi Allaha, uradit ću to i to.“ A ako bi se zakleo za nešto što je već bilo, kao: „Tako mi Allaha, nisam to uradio“, pa ako bi slagao, onda bi imao grijeh, ali tada nema nikakvog kefareta (iskupa).


4- da njegova zakletva bude njegov lični i svojevoljni izbor, a ne rezultat nečije prisile.


5- da, namjerno, svjesno i znajući šta time čini, odstupi od onoga za šta se zakleo (prekrši zakletvu).


Iz fetvi i predavanja šejha Muhammeda ibn Saliha el-Usejmina


